Document ID: 31988R2177

*****
ΚΑΝΟΝΙΣΜΟΣ (ΕΟΚ) αριθ. 2177/88 ΤΟΥ ΣΥΜΒΟΥΛΙΟΥ
της 18ης Ιουλίου 1988
για τον καθορισμό των δασμών κατά την εισαγωγή σκορπιών του Βορρά ή σεβαστών (Sebastes spp.), νωπών, διατηρημένων με απλή ψύξη ή κατεψυγμένων που υπάγονται στους κωδικούς ΣΟ 0302 69 31, 0302 69 33, 0303 79 35, 0303 79 37, ex 0304 10 99 και 0304 90 31, καταγωγής Ισλανδίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι ανέκυψε πρόβλημα ερμηνείας όσον αφορά την εισαγωγή των σεβαστών στα πλαίσια της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας·
ότι, με απόφαση του Συμβουλίου, οι δασμοί που εφαρμόζονται κατά την εισαγωγή σκορπιών του Βορρά ή σεβαστών (Sebastes spp. ), νωπών, διατηρημένων με απλή ψύξη ή κατεψυγμένων, καταγωγής Ισλανδίας, καθορίστηκαν προσωρινά σε 2 % κατ' αξίαν για την περίοδο από 1ης Ιανουαρίου μέχρι 30 Ιουνίου 1988, για να καταστεί δυνατή η εξέταση του προτιμησιακού καθεστώτος των συναλλαγών στα πλαίσια της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας·
ότι, επειδή η εξέταση αυτή δεν έχει ακόμη ολοκληρωθεί, είναι επιθυμητό η περίοδος αυτή να παραταθεί μέχρι τις 31 Δεκεμβρίου 1988,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο από 1ης Ιανουαρίου μέχρι 31 Δεκεμβρίου 1988 το ύψος των δασμών που εφαρμόζονται για σκορπιούς του Βορρά ή σεβαστούς (Sebastes spp.) νωπούς, διατηρημένους με απλή ψύξη ή κατεψυγμένους, που υπάγονται στους κωδικούς ΣΟ 0302 69 31, 0302 69 33, 0303 79 35, 0303 79 37, ex 0304 10 99 και 0304 90 31, καταγωγής Ισλανδίας, καθορίζονται σε 2 %.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουλίου 1988.

Labels: 3
17
18
6